Kay@Beanies押上一切 空姐變慳妹在所不計
2024年04月29日 22:30
東網電視
更多新聞短片
今年頭在《叱咤樂壇頒獎禮》中獲「叱咤樂壇生力軍組合金獎」的五人女子組合Beanies,終於輪到成員Kay(李凱翹)推出單飛歌《分手的決心》。
作為獨立歌手,她為了出新歌傾囊而出,將近半年賺到的錢押上,她說:「除咗Beanies賺到嘅錢,連呢半年返菲林店part time、教瑜伽所賺到嘅錢都擺咗喺做歌上,好耐無試過咁熱血,希望我嘅作品大家會喜歡同有共鳴。」
未入行當歌手前,Kay是一名空姐,做了8年後選擇裸辭變當獨立歌手,去年與隊友Jaime、 Geor、 Winky及Chiutung組唱作女團,眼見其他成員陸續出solo歌,Kay亦趕上步伐,為追夢而裸辭,笑言變了精明消費者,最愛留意各樣優惠。
日前,Kay為歌曲拍攝MV,請來中學師弟KF做導演及曾參與ViuTV真人show節目《戀愛staycation》的林嘉宏當男主角,她覺得難忘是拍爆喊過程,她說:「室內拍嗰日,一roll機就要我爆喊,本身好擔心,但好多謝我嘅acting coach(演戲導師)Donovan,佢好了解我,知道要點去引導我,喺我隔一路講嘢,已經可以令我好快投入到個情緒爆喊出嚟!」
另外,Kay表示第一日拍完外景,收工的時候租用的車卻忽然爆胎,她說:「最後全部人喺維修區嘅空地度等咗個半鐘,但係大家傾偈傾得好開心。」又表示以前做空姐,旅行佔了人生大部分時間,所以MV其中景點是機場維修區時,勾起她不少回憶,分外感觸和開心。